તેમને જે જાણવા મળ્યું તે તેમની અપેક્ષા કરતાં વધુ હતું. તેમના સંશોધનનાં તારણોમાં જણાયું કે સૉફ્ટવેર ઇન્ફૉર્મેશન અને કમ્યૂનિકેશન ટૅક્નૉલૉજી (આઈસીટી)ને આગળ વધારી રહ્યું છે પરંતુ આઈસીટીની ઉત્સર્જન પર સંશોધકોએ આશા રાખી હતી તેના કરતાં અનેક ગણી વધુ અસર છે. મોટા ભાગનું ઉત્સર્જન ઉત્પાદન અને કામગીરી દરમિયાન પેદા થાય છે. બેલ્ખીરે જણાવ્યું હતું, ‘આજે તે 1.5 ટકા છે. પરંતુ જો આ ટ્રેન્ડ ચાલુ રહેશે તો વર્ષ 2040 સુધીમાં આઈસીટીનો ફાળો કુલ વૈશ્વિક ફૂટપ્રિન્ટના 14 ટકા સુધી પહોંચી જશે. તમે જે દરેક એસએમએસ કરો છો, ફૉન કૉલ કરો છો, તમે કોઈ વિડિયો ડાઉનલૉડ કે અપલૉડ કરો છો, તે કરવા માટે ડેટા સેન્ટર હોય છે. દૂરસંચાર નેટવર્ક અને ડેટા સેન્ટર તમારી સેવા માટે ઘણી બધી ઊર્જા ખાઈ જાય છે. મોટા ભાગના ડેટા સેન્ટરને ઊર્જા જીવાવશેષના ઈંધણમાંથી પેદા થતી વીજળી દ્વારા મળે છે.